Komîteya Ocalanî rê Azadîye' paytextê Îtalya Roma de pê kombîyayîşêkî dest pê karanê dewrê neweyî kerd. Kombîyayîş Merkezê Kulturê Kurdan ê Araratî de ame kerdene. Kombîyayîş de Rayberê Şarê Kurdî Abdullah Ocalanî ser o kilmfîlmêk ame mojnayene.
Sîyasetmedar û akademîsyenî zî pê rayîrê înternetî tewrê kombîyayîşî bîyî.
Vervatoxê Komîte ya Îtalya Giovanni Russospeneyî, Kampanyaya 'Kurdîstanî rê Haştîye, Abdullah Ocalanî rê Azadîye' Havîne Guneşer, Komîteya Sendîkayanê Afrîka ra Poul Bester, Vervatoxê Îngilîstanî yê Komîteya 'Abdullah Ocalanî rê Azadîye' Simon Dubbins, Partîya Karkeran ra Baronessa Christina, Serekê Şaredarîya Herêma 8. ya Roma û Endamê Komîteya 'Abdullah Ocalanî rê Azadîye' Amedeo Ciaccberî bi hawayêkê onlineyî tewrê kombîyayîşî bîyî. Qiseykerdişan de azadîya Abdullah Ocalanî ameye waştene.
Temsîlkarê UIKI û Meclîsê Kurdan ê Roma zî tewrê kombîyayîşî bîyî.
